प्रभसिमरन ने जमाया करियर का पहला शतक, बरार ने झटके चार विकेट
Delhi Capitals vs Punjab Kings IPL Match LIVE Score Update; Follow IPL 2023 Latest News, DC Vs PBKS IPL Match Updates with Dainik Bhaskar (दैनिक भास्कर).
दिल्ली कैपिटल्स इंडियन प्रीमियर लीग के मौजूदा सीजन से बाहर हो गई है। टीम को उसी के होमग्राउंड पर पंजाब किंग्स ने 31 रन से हराया।
टीम ने 12 में से 8वां मैच गंवाया है। अगले दो मैच जीतने की स्थिति पर भी दिल्ली 12 अंक तक ही पहुंच सकेगी, जबकि टेबल के चौथे नंबर की टीम के 13 अंक हैं। ऐसे में कह सकते हैं कि दिल्ली इस सीजन से बाहर हो गई है। देखें पॉइंट्स टेबल
अरुण जेटली स्टेडियम में दिल्ली ने टॉस जीतकर पहले बॉलिंग करने का फैसला लिया। पंजाब ने 20 ओवर में 7 विकेट पर 167 रन बनाए। जवाब में दिल्ली 20 ओवर में 8 विकेट पर 136 रन ही बना सकी। पढ़िए मैच रिपोर्ट...
ग्राफिक्स के जरिए देखिए मैच विनिंग परफॉर्मेंस...
मैच का एनालिसिस: तेज शुरुआत के बाद स्पिन जाल में फंसी दिल्ली 
168 रन के टारगेट का पीछा उतरी दिल्ली ने पावरप्ले में अच्छी शुरुआत की। दोनों ओपनर्स ने 69 रन की पार्टनरशिप की, लेकिन पावरप्ले के बाद पंजाब के स्पिनर्स ने दिल्ली के बैटर्स पर पूरी तरह शिकंजा कस लिया। टीम ने 19 रन के अंदर ही 6 विकेट दिया और 69 पर जीरो से DC का स्कोर 88 पर 6 विकेट हो गया। हरप्रीत बरार ने फिलिप सॉल्ट को बोल्ड करने के बाद राइली रुसो (5 रन), डेविड वॉर्नर (54 रन) और मनीष पांडे (0 रन) के विकेट भी लिए। उन्होंने 4 ओवर में 30 रन दिए। टीम के दूसरे स्पिनर राहुल चाहर ने भी घातक गेंदबाजी करते हुए 4 ओवर में 16 ही रन दिए और मिचेल मार्श (3 रन) और अक्षर पटेल (1 रन)को चलता कर दिया।
बरार-चाहर के बाद नाथन एलिस ने अमन खान और प्रवीण दुबे को 16-16 रन पर आउट कर दिया।
इससे पहले पंजाब की ओर से प्रभसिमरन ने 103, सैम करन ने 20 और सिकंदर रजा ने 11 रन की पारियां खेली। दिल्ली से ईशांत शर्मा को 2 विकेट मिले। अक्षर पटेल, प्रवीण दुबे, कुलदीप यादव और मुकेश कुमार को एक-एक विकेट मिला। देखें पंजाब-दिल्ली मैच का स्कोरकार्ड
यहां जानिए कैसे गिरे किसके विकेट...
ऐसे गिरे दिल्ली के विकेट 
ऐसे गिरे पंजाब के विकेट...
अब बारी ग्राफिक्स में पावरप्ले कॉन्टेस्ट की...
पावरप्ले जीतने के बाद मैच हारी दिल्ली
पावरप्ले कॉन्टेस्ट में दिल्ली के ओपनर्स हावी रहे। वॉर्नर और सॉल्ट की जोड़ी ने शुरुआती 6 ओवर में 65 रन बनाए, वहीं पंजाब ने 6 ओवर में 46 रन बनाने में तीन विकेट गंवा दिए।
अब ग्राफिक्स में देखिए मैच के रोचक फैक्ट...
यहां से मैच का LIVE कवरेज...शुरुआत दिल्ली की पारी से
वॉर्नर ने जमाई 60वीं फिफ्टी
डेविड वॉर्नर करियर का 60वां अर्धशतक पूरा कर चुके हैं। उन्होंने 23 बॉल पर फिफ्टी पूरी की। वॉर्नर इस लीग में सबसे ज्यादा अर्धशतक जमाने वाले बल्लेबाज हैं। उन्होंने पंजाब के खिलाफ 13वीं बार फिफ्टी जमाई है।
दिल्ली की विस्फोटक शुरुआत
168 रन का टारगेट चेज करने उतरी दिल्ली ने पावरप्ले में विस्फोटक शुरुआत की। उसके ओपनर डेविड वॉर्नर और फिल सॉल्ट ने 6 ओवर में बिना किसी नुकसान के 65 रन बनाए।
यहां से पंजाब की पारी...
प्रभसिमरन हिट, बाकी बैटर्स फेल
अरुण जेटली स्टेडियम में दिल्ली ने टॉस जीतकर पहले बॉलिंग करने का फैसला लिया। ओपनर प्रभसिमरन सिंह ने करियर का पहला शतक जमाया। उन्होंने 61 बॉल पर सेंचुरी पूरी की। प्रभसिमरन ने 65 बॉल पर 158.46 के स्ट्राइक रेट से 103 रन बनाए। उनकी पारी में 10 चौके और 6 छक्के शामिल रहे। टीम के बाकी बल्लेबाज कुछ खास नहीं कर सके।
दिल्ली से ईशांत शर्मा को 2 विकेट मिले। अक्षर पटेल, प्रवीण दुबे, कुलदीप यादव और मुकेश कुमार को एक-एक विकेट मिला।
सीजन का 5वां शतक
प्रभसिमरन के बल्ले से सीजन का 5वां शतक निकला। उनसे पहले शुक्रवार को ही मुंबई के सूर्यकुमार यादव ने शतक लगाया। टूर्नामेंट में हैदराबाद के हैरी ब्रूक, कोलकाता के वेंकटेश अय्यर और राजस्थान के यशस्वी जायसवाल भी शतक लगा चुके हैं।
61 बॉल में प्रभसिमरन का शतक
पंजाब के ओपनर प्रभसिमरन सिंह ने टीम को शुरुआती झटकों से उबारा। उन्होंने 13वें ओवर में 42 गेंद पर अपनी फिफ्टी पूरी की। उन्होंने फिर 19 गेंदों पर ही अगले 50 रन बनाए और अपने IPL करियर का पहला शतक पूरा कर लिया।
पावरप्ले में गंवाए 3 विकेट 
टॉस जीतकर पहले बॉलिंग करने उतरी दिल्ली कैपिटल्स ने पावरप्ले में ही पंजाब को 3 झटके दे दिए। ईशांत शर्मा ने शिखर धवन और लियाम लिविंगस्टोन के विकेट लिए। वहीं अक्षर पटेल ने छठे ओवर में जितेश शर्मा को बोल्ड कर दिया। टीम 6 ओवर में 3 विकेट पर 46 रन ही बना सकी।
फोटोज में देखिए पंजाब-दिल्ली मैच का रोमांच
दोनों टीमों की प्लेइंग इलेवन...
दिल्ली कैपिटल्स: डेविड वॉर्नर (कप्तान), फिल सॉल्ट (विकेटकीपर), मिचेल मार्श, राइली रूसो, अमन खान, अक्षर पटेल, प्रवीण दुबे, कुलदीप यादव, ईशांत शर्मा, खलील अहमद और मुकेश कुमार।
इम्पैक्ट प्लेयर्स - मनीष पांडे।
पंजाब किंग्स: प्रभसिमरन सिंह, शिखर धवन (कप्तान), लियाम लिविंगस्टोन, जितेश शर्मा (विकेटकीपर), सैम करन, सिकंदर रजा, शाहरुख खान, हरप्रीत बरार, ऋषि धवन, राहुल चाहर और अर्शदीप सिंह।
इम्पैक्ट प्लेयर्स- नाथन एलिस।